CELEX: 52002PC0699
Language: fi
Date: 2002-11-28
Title: Muutettu Ehdotus Euroopan parlamentin ja neuvoston direktiivi tupakkatuotteiden mainontaa ja sponsorointia koskevien jäsenvaltioiden lakien, asetusten ja hallinnollisten määräysten lähentämisestä

Avis juridique important

|

52002PC0699

Muutettu ehdotus Euroopan Parlamentin ja Neuvoston direktiivi tupakkatuotteiden mainontaa ja sponsorointia koskevien jäsenvaltioiden lakien, asetusten ja hallinnollisten määräysten lähentämisestä  /* KOM/2002/0699 lopull. - COD 2001/0119 */  

Muutettu ehdotus Euroopan Parlamentin ja Neuvoston direktiivi tupakkatuotteiden mainontaa ja sponsorointia koskevien jäsenvaltioiden lakien, asetusten ja hallinnollisten määräysten lähentämisestä (komission EY:n perustamissopimuksen 250 (2) artiklan nojalla esittämä)2001/0119 (COD)Muutettu ehdotus Euroopan Parlamentin ja Neuvoston direktiivitupakkatuotteiden mainontaa ja sponsorointia koskevien jäsenvaltioiden lakien, asetusten ja hallinnollisten määräysten lähentämisestä1. ASIAKIRJAN TAUSTAEhdotus toimitettiin neuvostolle ja Euroopan parlamentille (KOM(2001) 283 -  lopullinen 2001/0119 (COD)) EY:n perustamissopimuksen 95 artiklan  1 kohdan mukaisesti        20.  kesäkuuta 2001Talous- ja sosiaalikomitea antoi lausuntonsa     17.  lokakuuta 2001.Euroopan parlamentti antoi lausuntonsa ensimmäisessä käsittelyssä 20.  marraskuuta 2002.2. KOMISSION EHDOTUKSEN TARKOITUSTällä Euroopan parlamentin ja neuvoston direktiiviehdotuksella on tarkoitus säännellä tupakkatuotteiden mainontaa ja sponsorointia tiedotusvälineissä televisiomainontaa lukuun ottamatta; siitä on jo säädetty muussa yhteisön lainsäädännössä. Direktiiviehdotuksella siis säännellään tupakkamainontaa lehdissä ja muissa painetuissa julkaisuissa sekä mainontaa ja sponsorointia radiossa. Ehdotuksessa myös käsitellään sisämarkkinoiden toiminnan kannalta tarvittavassa määrin sääntöjä, jotka koskevat tietoyhteiskunnan palveluiden kautta tapahtuvaa tupakkamainontaa. Lisäksi sillä säännellään rajatylittävän toiminnan ja tapahtumien sponsorointia ja sponsoroinnin yhteydessä tapahtuvaa tupakkatuotteiden ilmaisjakelua.Direktiiviehdotuksella on tarkoitus korvata 6.  heinäkuuta 1998 annettu direktiivi 98/43/EY, jonka Euroopan yhteisöjen tuomioistuin on kumonnut. [1][1]  Asia C-376/98, 5 päivänä lokakuuta 2000, Saksan liittotasavalta v. Euroopan parlamentti ja neuvosto.Siinä otetaan huomioon myös jäsenvaltioiden lainsäädäntö ja alaa koskevat kansainväliset säännöt. Sen tarkoituksena on lähentää jäsenvaltioiden lakeja, asetuksia ja hallinnollisia määräyksiä sisämarkkinoiden toimintaa estävien tekijöiden poistamiseksi. Tavoitteena on taata tavaroiden ja palveluiden vapaa liikkuvuus direktiivin sääntöjä noudattaen.Ehdotuksessa ei käsitellä esimerkiksi epäsuoraa mainontaa, tupakkayritysten mainontakulujen seurantaa taikka tupakka-automaatteja. Näitä tarkastellaan perustamissopimuksen 152 artiklaan perustuvassa ehdotuksessa neuvoston suositukseksi, jonka komissio on esittänyt neuvostolle. [2][2]  KOM(2002) 303 LOPULLINEN, 17.6.2002.3. KOMISSION LAUSUNTO PARLAMENTIN HYVÄKSYMISTÄ TARKISTUKSISTA3.1. Komission hyväksymät tarkistuksetKomissio voi hyväksyä seuraavat tarkistukset:Tarkistuksella 11 poistetaan viittaus kehotukseen, jonka mukaan komission on tehtävä ehdotuksia, joissa käsitellään mahdollisia sisämarkkinoiden sujuvalle toiminnalle aiheutuvia lisäesteitä. Komissio on samaa mieltä siitä, että sen aloiteoikeus säilyy perustamissopimuksessa määrätyllä tavalla, vaikka erityisviittausta oikeuteen esittää uusia ehdotuksia ei tehdäkään."Tarkistuksella 26 parannetaan tekstin selkeyttä sisällyttämällä siihen uusi johdanto-osan kappale, jossa täsmennetään direktiivin soveltamisalaan kuuluvat seikat ja muistutetaan, että jäsenvaltioilla säilyy toimivalta säännellä tiettyjä aiheita, jotka eivät kuulu direktiivin soveltamisalaan, jos ne katsovat tarpeelliseksi varmistaa kansalaisten terveyden suojelun.3.2. Muutettu ehdotusOttaen huomioon EY:n perustamissopimuksen 250 artiklan 2 kohdan Euroopan komissio muuttaa ehdotustaan edellä esitetyn mukaisesti.